cyanic-selkie/wikianc huggingface dataset:
Ալոկազիա
Կենսաբանական նկարագիր
Ալոկազիաի ենթատեսակները կարող են հասնել 40-200 սմ բարձրության, միջին չափերի, ոչ հաճախ ծառանման կամ հսկայաչափ։ Մշտադալար բույս է, հանդիպում է նաև ձմռանը տերևաթափող տեսակներ։ Տերևները արտազատում են կաթնանման հեղուկ։ Արմատը պալար է։ Երբեմն ունենում է ընդամենը մեկ տերև, որը պաշտպանում է նոր «ծնվող» տերևիկի ընձյուղը։ Կյանքի ընթացքում տերևի ուրվագիծը փոխվում է։ Տերևաթաղանթի ջղերը դեղին կամ սպիտակ են, վառ արտահայտված կանաչ տերևի վրա, պարունակում են մոմով լցված գեղձեր։ Ծաղկակիր ցողունն ավելի կարճ է, քան տերևի կոթունը, իգական և արական ծաղիկները գտնվում են մեկ կողրի վրա, պաշտպանված են պարուրող տերևով։ Հասունացման շրջանում կողրի տերևը՝ որպես օրենք, չորանում և թափվում է, իսկ ստորին (իգական) մասում երևում են բազմաթիվ արտահայտիչ գույներով գնդաձև պտուղները, որոնք պարունակում են 1-5 սերմ։ A.amazonica (sanderiana) տեսակի տերևի երկարությունը հասնում է 40-50 սմ-ի, այն երկարավուն է, նետաձև։ Ալոկազիաները բնական պայմաններում հանդիպում են արևադարձային կլիմայական գոտիներում։ Համարվում է հնագույն ժամանակներից հայտնի դեկորատիվ բույսերից մեկը։ Տերևների թաղանթը գրեթե կաշվենման է, ջղերը հաստ են, արտահայտված տերևի երկու կողմերից։ Տերևակոթունները երկար են, համեմատելի տերևի հետ, աճում են անմիջապես հզոր, հյութալի կոճղարմատից։ Բույսը նախազգում է անձրևոտ եղանակը, օդի բարձր խոնավության դեպքում տերևի գագաթի վրա գոյանում են հեղուկի թափանցիկ կաթիլներ՝ բույսը կարծես թե արտասվում է։ Այս առանձնահատկությունների շնորհիվ ալոկազիան երբեմն անվանում են եռատերևուկ կամ եղանակացույց (բարոմետր) ։
Տարածում
Բույսի տեսակները հանդիպում են տրոպիկական Ասիայի երկրներում՝ Չինաստան, Թայվան, Հնդկաստան, Բանգլադեշ, Ճապոնիա, Օվկիանիայում, Ավստրալիայում ինչպես նաև կենտրոնական Ամերիկայում։ Աճում են առաջնային և երկրորդային անտառներում, ճահճուտ տեղանքում, ոչ հաճախ լեռնային շրջաններում։
Մշակում
Բարձրարժեք դեկորատիվ բույս է, տեսակների մեծ մասը չի հանդուրժում բացասական ջերմաստիճան, դրա համար էլ որպես այգինեգործական բույս օգտագործում են միայն տաք և խոնավ կլիմա ունեցող երկրներում։ Մյուս երկրներում օգտագործվում է բնակարանների և ինտերյերի կանաչապատման համար։ Նախընտրում է հումուսով հարուստ հող, տաք և խոնավ կլիմա, պահանջում է հավելյալ սնուցում։ Ամռանը պահանջում է կիսաստվեր, ձմռանը՝ վառ լուսավորություն։
Բազմացում
Ալոկազիայան բազմանում է սերմերով, ցողունային կտրոններով ինչպես նաև բաժանումով։
Գրականություն
Կատեգորիա:Նվիկազգիներ Կատեգորիա:Ծածկասերմեր Կատեգորիա:Միաշաքիլավորներ
Ազատության շեմին
«Ազատության շեմին» (Ֆրանսերեն Au seuil de la liberté) վերաբերում է Բելգիացի սուրելաիստ նկարիչ Ռենե Մագրիտի  կողմից յուղաներկով նկարված երկու  կտավներին։ Աշխատանքը պատկերում է մի ընդարձակ սենյակ, որի պատերին վահանակներով պատված են տարբեր տեսարաններ կամ պատուհաններ։ Յուրաքանչյուր վահանակ բացահայտում է տարբեր առարկա՝ երկինք, կրակ, անտառ, շենքի ճակատային մաս, զարդային նմուշ, կանացի մարմնաքանդակ, և տարօրինակ մետաղական հյուսվածք, որը  ունի հատկանշական գնդաձև զանգեր (Մագրիտի համար սովորական տարր)։ Սենյակի ներսում կա թնդանոթ։
Բնօրինակը ավարտին է հասցվել 1929 թվականին և ներկայումս Ռոտերդամում՝ Բոյմանս վան Բյոնինգենի թանգարանում, գտնվող հավաքածուի մի մասն է կազմում : Երկրորդ տարբերակը պատվիրվել է 1937 թվականին Մագրիտիի հովանավոր Էդվարդ Ջեյմսի կողմից ։ Այս տարբերակի համար, կողմնորոշումը փոխվեց հորիզոնականից ուղղահայաց, որը հանգեցրեց պատկերված սենյակի տարածքի ավելացմանը։ Այն ներկայումս ցուցադրվում է Չիկագոյի արվեստի ինստիտուտում։
1983 թվականին ամերիկացի կոմպոզիտոր և շեփորահար Մարկ Այշեմը ստեղծեց մի երաժշտական ստեղծագործություն, որը անվանվեց այս նկարի պատվին։ 1996-2008 թվականներին Ազգային հանրային ռադիոն օգտագործեց Այշեմի ստեղծագործությունը «Առավոտյան հրատարակություն» հաղորդման ժամանակամար, որպես Անկախության օրվա տարելիցին նվիրված Անկախության հռչակագրի ընթերցման ֆոնային երաժշտություն։
Ծանոթագրություններ
Կատեգորիա:Ռենե Մագրիտի նկարներ Կատեգորիա:20-րդ դարի նկարիչներ Կատեգորիա:20-րդ դարի նկարներ
Գրեմուչի (աղբյուր)
«Գրեմուչի» («Гремучий родник»), աղբյուր, բնության տեղական նշանակության հուշարձան։ Գտնվում է Ռուսաստանի Դոնի Ռոստով քաղաքի Երկաթուղային շրջանում, արևմտյան բնակելի զանգվածում։
Նկարագրություն
Առաջին անգամ «Գրեմուչի» աղբյուրը նկարագրել է հայտնի երկրաբան և հնէաբան պրոֆեսոր Վլադիմիր Վլադիմիրովիչ Բոգաչովը 1919 թվականին հրատարակված Ռոստովի շրջակայքի երկրաբանական ուղեցույցում։ Նախկինում աղբյուրն իսկապես քչքչացել է ամբողջ շրջակայքով։ Այն թափվել է բավական մեծ բարձրությունից հսկայական ճնշման տակ։ Թափվող ջրի աղմուկը լսելի է եղել նրան մոտենալուց շատ առաջ ։
1990-ական թվականներին «Գրեմուչի» աղբյուրը սրբագործվել է և օծվել։ Եկեղեցին այստեղ մեծ սպիտակ խաչ է տեղադրել։ Կառուցվել է ուղեսյուն, իսկ ջուրը մտցվել է խողովակների մեջ։ Աղբյուրի մոտ կառուցվել են երկու լողավազան և աստիճաններ, տեղադրվել են նստարաններ։ Լողավազանները խոր չեն։ Մեկը փոքր է, մանկական, խորությունը մեկ մետրից պակաս է։ Մյուսը մեծահասակների համար է՝ փոքր-ինչ մեծ ու խոր։ Լողալ նրանց մեջ չի հաջողվի, բայց սուզվել հնարավոր է։ Լողավազանից դուրս գալիս ջուրը հոսում ոչ մեծ գեղեցիկ ջրվեժի տեսքով։ Ջուրը զուլալ է, թափանցիկ և համարվում է բուժիչ ։
Աղբյուրն ունի ջրի ուժեղ ճնշում և ձմռանը չի սառչում։ Աղբյուրի ջուրը պարզ է ու սառը, նրա ջերմաստիճանը կլոր տարի 10 աստիճան է։ Աղբյուրը ժողովրդականություն է վայելում բնակչության շրջանում, նրա ջուրն օգտագործվում է խմելու և լողանալու համար։ Գրեմուչկայում լողանում են նույնիսկ Ջրօրհնեքի սառնամանիքներին։ Իսկ Ջրօրհնեքի ժամանակ աղբյուրից հավաքած ջուրը չի փչանում ամբողջ տարի ։ Աղբյուրը խնամված է, կահավորված հանդերձարաններով և ոչ մեծ ավտոկայանատեղով ։
Անցուղի
Աղբյուրին կարելի է հասնել ոտքով Ստաչկայի պողոտայից։ Մոտակայքում գտնվում են երկաթուղային ուղիները և Ռոստով-Բերեգ կայարանը։ Պրիվոկզալնայա և Ամբուլատորնայա փողոցներում տեղադրված են աղբյուրի ցուցանակները ։
Արտաքին հղումներ
Կատեգորիա:Դոնի Ռոստովի տեսարժան վայրեր Կատեգորիա:Աղբյուրներ այբբենական կարգով
Լուիզ Լոմբարդ
Լուիզ Լոմբարդ (Louise Lombard, ի ծնե անուն՝ Լուիզ Մերի Փերքինս, ), անգլիացի դերասանուհի։ Առավել հայտնի է Էվենջելին Էլիոթի դերով BBC հեռուստաալիքի «Էլիոթների տունը» (1991-94) և Սոֆիա Քուրթիսի դերով CBS հեռուստաալիքի «CSI: Հանցանքի վայր» (2004-11) հեռուստասերիալներում։
Վաղ կյանք և կրթություն
Լոմբարդը ծնվել է Ռեդբրիջում, Լոնդոնում, հինգ երեխաների ընտանիքում ։
Ութ տարեկանում հաճախել է դրամայի դասերի ։ Հաճախել է «Երրորդություն» կաթոլիկ ավագ դպրոցը։ Քեմբրիջի համալսարանում սովորել է անգլիական գրականություն ։
Կարիերա
Լոմբարդը հայտնի է Էվենջելին Էլիոթի դերով 1990-ականների «Էլիոթների տունը» հեռուստադրամայում։ Նկարահանվել է «Շանսեր», «Թիքնապահեր», «Մետրոպոլիս» հեռուստասերիալներում և «Ոսկին փողոցներում», «Իմ թագավորությունը» և «Անձրևից հետո» ֆիլմերում։
1994 թվականին նրան ընդգրկել են People ամսագրի «50 ամենագեղեցիկ մարդիկ» ցանկում։ 1998-ից մինչև 2000 թվականը նա վերադառնում է Քեմբրիջի համալսարան սովորելու նպատակով։
1998 թվականին նկարահանվել է «Մումիայի պատմություն», իսկ 1999 թվականին Ֆարիդ Մյուրեյ Աբրահամի հետ միասին նկարահանվել է «Էսթեր» ֆիլմում։
2004 թվականին Լոմբարդը նկարահանվել է «Հիդարգո» ֆիլմում ։ Նույն տարվա նոյեմբերից սկսել է նկարահանվել «CSI: Հանցանքի վայր» հեռուստասերիալում և կատարել է երկրորդական դեր 5-րդ և 6-րդ եթերաշրջաններում։ Նա առաջին անգամ երևում է 5֊րդ եթերաշրջանի 7֊րդ էպիզոդում և մարմնավորում է Սոֆիա Քուրթիսին։ 2007 թվականին՝ 7-րդ եթերաշրջանում դարձել է հեռուստասերիալի հիմնական կերպարներից, իսկ 8֊րդ եթերաշրջանում երևացել է միայն առաջին էպիզոդում և նշված է որպես հրավիրված դերասան։
2009 թվականին երևացել է «Ծովային ոստիկանություն։ Նյու Յորք» հեռուստասերիալի առաջին էպիզոդում, որտեղ մարմնավորել է գործակալ Լառա Մեյսիին։
2014 թվականին Լոմբարդը նկարահանվել է Lifetime հեռուստաալիքի Վիճակախաղ հեռուստադրամայի առաջին էպիզոդում ։
Ծանոթագրություններ
Կատեգորիա:Քեմբրիջի համալսարանի շրջանավարտներ Կատեգորիա:Անգլիացի դերասանուհիներ Կատեգորիա:21-րդ դարի անգլիացի դերասանուհիներ Կատեգորիա:Անգլիացի կինոդերասանուհիներ
Քինսիի սանդղակ
Քինսիի սանդղակը, որը նաև հայտնի է Տարասեռական-նույնասեռական չափման սանդղակ, սանղակ է, որը նախատեսված է նկարագրելու համար անձի սեռական փորձառությունը կամ արձագանքը որոշակի ժամանակում։ Այն հաշվվում է 0-ից, որը նշանակում է բացառապես տարասեռական, մինչև 6, որը նշանակում է բացառապես նույնասեռական։ Ալֆրեդ Քինսիի երկու հաշվետվություններում էլ X է նշանակվում, երբ անձը չունի որևէ սոցիո-սեռական կապեր կամ արձագանքներ։
Նկարագրություն
Ներկայացնելով սանդղակը՝ Քինսին գրում է.
Արուները չեն ներկայացնում երկու ծայրահեղ բնակչություններ՝ տարասեռական և նույնասեռական։ Աշխարհը բաժանված չէ ոչխարների և այծերի։ Դա կենդանաբանության ֆունդամենտալ հասկացություն է, որ բնությունում հազվադեպ են ծայրահեղ կատեգորիաները... Կենդանի աշխարհը իր բոլոր ասպեկտներով կոնտինուում է։ Ցանկանալով ընդգծել աստիճանականությունը բացարձակ տարասեռական և բացարձակ նույնասեռական պատմությունների միջև, ցանկալի եղավ զարգացնել մի տեսակ դասակարգություն, որը կարող էր հիմնված լինել տարասեռական և նույնասեռական փորձառությունների և արձագանքների համեմատական չափաքանակի վրա յուրաքանչյուր պատմության մեջ։ Անձը կարող է գտնվել այս սանդղակի որևէ կետում իր կյանքի որևէ շրջանում։ Յոթ կետանոց սանդղակը ավելի է մոտենում մարդկանց սեռական փորձառությունների և արձագանքների տարատեսակների բազմազանությունը ցույց տալուն, որն իրականում գոյություն ունի։ — Քինսի, 1948 թվական, 639, 656 էջեր
Սանդղակը
Քինսիի սանդղակը տատանվում է 0-ից, որը բնութագրում է անձանց, ովքեր իրենց համարում են բացառապես տարասեռական՝ առանց որևէ փորձառության կամ սեռական գործողության ցանկության սեփական սեռի հետ, մինչև 6-ը, որը բնութագրում է անձանց, ովքեր իրենց համարում են բացառապես նույնասեռական՝ առանց որևէ փորձառության կամ սեռական գործողության ցանկության հակառակ սեռի հետ ։
Ծանոթագրություններ
Կատեգորիա:Սեռական կողմնորոշում Կատեգորիա:Սեքսոլոգիա Կատեգորիա:Սանդղակներ Կատեգորիա:Երկսեռականություն
Դիկտեյական քարանձավ
Դիկտեյական քարանձավ (Δικταίο Άντρο), քարանձավ Հունաստանի Կրետե կղզում, Դիկտեյական լեռների Լասիտիի սարահարթի վրա։ Գտնվում է ծովի մակարդակից 1024 մ բարձրության վրա։ Կրետեի հայտնի վայրերից մեկն է։ Զբոսաշրջիկներին գրավելու նպատակներով այն հաճախ անվանում են Զևսի քարայր։
Դիցաբանություն
Քրոնոսը վստահ էր, որ իշխանությունն ընդմիշտ կմնա իր ձեռքում։ Նա երկյուղ ուներ, որ իր դեմ կապստամբեն զավակները և իրեն կդատապարտեն նույն ճակատագրին, որին ինքն արժանացրեց իր հորը՝ Ուրոնոսին։ Նա վախենում էր իր զավակներից։ Քրոնոսն հրամայեց իր կնոջը՝ Հռեային, որ նա իր մոտ բերի ծնած երեխաներին, և անգթորեն կուլ տվեց նրանց։ Հռեան՝ տեսնելով իր զավակներին վիճակված ճակատագիրը սարսափեց։
Հինգ երեխաներին Քրոնոսն արդեն կուլ էր տվել. Հեստիային, Դեմետրային, Հերային, Հադեսին (Աիդ) և Պոսեյդոնին։
Հռեան չցանկացավ կորցնել իր վերջին մանկանը։ Իր ծնողների՝ Ուրանոսի (երկինք) և Գեայի (երկիր) խորհրդով, նա հեռացավ Կրետե կղզի, և խորունկ մի անձավում ծնվեց նրա կրտսեր որդին, որի փոխարեն բարուրի մեջ փաթաթված մի երկարուկ քար տվեց ամուսնուն, որ կուլ տա։ Քրոնոսը չկասկածեց, որ կինը խաբել է իրեն։
Իսկ Զևսը մեծանում էր Կրետեում։ Սկսած 19-րդ դարի վերջից, Զևսի պատմությունը կապվում էր դիցաբանական այս վայրի հետ։
Պատմություն
Քարանձավում առաջին պեղումները կատարվել են 1886 թվականին՝ Ջոզեֆ Հաձիդակիսի կողմից։ Ուսումնասիրությունները շարունակվել են 1896 թվականին՝ Արթուր Էվանսի կողմից։
Պեղումների արդյունքում հայտնաբերվել են հնագույն զոհասեղաններ, Զևսին նվիրված շատ արձանիկներ։ Դրանից հետո հանգեցին այն եզրակացության, որ Զևսին այստեղ ծառայել են 2000 տարի շարունակ։
Ներկայումս քարանձավի գտածոները պահպանվում են Հերկլիոնի, Էշմոլի և Օքսֆորդի թանգարաններում։
Նկարագրություն
Քարանձավի մուտքը գտնվում է ծովի մակարդակից 1024 մ բարձրության վրա։ Քարանձավը բաղկացած է նախասրահից (42 × 19 × 6.5 մետր)՝ որտեղ եղել են քարե զոհասեղանները և հիմնական դահլիճը (85 × 38 × (5-14 մետր))։ Քարանձավի խորքում գտնվում է փոքր ստորգետնյա լիճ։ Պատերի և առաստաղի վրա կան արտասովոր ստալագմիտներ և ստալակտիտներ։
Տուրիզմ
Զևսի քարանձավը Կրետեի հայտնի զբոսաշրջային վայրերից է։ Ափամերձ շրջանների զբոսաշրջային գործակալությունները առաջարկում են այդտեղ անցկացնել էքսկուրսիաներ։ Ավտոկայանատեղիից քարայր պետք է բարձրանալ կտրուկ արահետով (զբոսաշրջիկները կարող են բարձրանալ էշով)։ Քարանձավ իջնում են մետաղյա սանդուղքով։ Ներսում կա էլեկտրական լույս, լճի վրա կան կամրջակներ։ Քարանձավի մուտքը վճարովի է։ Մուտքի մոտից տեսանելի է դառնում Լասիտիիի սարահարթը։
Արտաքին հղումներ
Կատեգորիա:Հունաստանի տեսարժան վայրեր Կատեգորիա:Հունաստանի քարանձավներ
Թոմաս Ֆինկե
Թոմաս Ֆինկե (Thomas Fincke, ), դանիացի մաթեմատիկոս, բժիշկ և աստղագետ։ Հիմնականում հայտնի է որպես եռանկյունաչափական երկու ֆունկցիաների՝ տանգենսի և սեկանսի անունների հեղինակ։ Փաստաթղթերում հանդիպում են նրա ազգանվան բազմաթիվ տարբերակներ՝ Fincke, Finke, Finck, Fink, իսկ իր լատինական աշխատությունները ստորագրել է Finchius կամ Finckius ազգանվամբ։
Կենսագրություն
Ծնվել է Ֆլենսբուրգ (այդ ժամանակ՝ դանիական նահանգ՝ Շլեզվիգ) քաղաքում՝ գերմանացի առևտրականի ընտանիքում։ Հոր մահից հետո մեծացրել է հորեղբայրը։ 1570-ից մինչև 1577 թվականը սովորել է տեղի լյութերական դպրոցում, ապա Ստրասբուրգում՝ մաթեմատիկա և աստղագիտություն։ 1582 թվականին նա լսել է մի շարք դասախոսություններ Հայդելբերգում, Լայպցիգուշում և Գերմանիայի այլ համալսարաններում։ 1583 թվականին կարճ ժամանակով վերադարձավ Ֆլենսբուրգ, այնուհետև մեկնեց Բազել։ Աշխատել է Բազելի համալսարանում, ապա Կոպենհագենի (ավելի քան 60 տարի) համալսարանում, որտեղ տարբեր ժամանակ ղեկավարել է բժշկության, մաթեմատիկայի և հռետորության ամբիոնը։ Բացի աստղագիտական աշխատանքներից, նա մանրամասն ուսումնասիրել և գրել է աշխատություն շրջանագծի և գնդի վերաբերյալ, որը նա անվանել է «Շրջանի երկրաչափություն» (, Բազել, 1583 թվական)։ Այս գրքում, բացի տանգենսի և սեկանսի անվանումներից, Ֆինկեն առաջարկեց գեոդեզիական խնդրի բնօրինակ լուծումը. գտնել եռանկյան անկյունները, եթե հայտնի է դրանց գումարը՝ և հանդիպակած կողմերի հարաբերակցությունը՝ a:b: Խնդրի լուծման համար Ֆինկեն օգտագործել է Ռեգիոմոնտանի բանաձևը ։ Ֆինկեի գիրքը մեծ ազդեցություն ունեցավ Նեփյերի, Կլավիուսի և Պիտիսկուսի վրա։
Ֆլենսբուրգում գիտնականի պատվին փողոց է անվանվել (Thomas-Fincke-Straße):
Արտաքին հղումներ
Կատեգորիա:Մաթեմատիկոսներ այբբենական կարգով Կատեգորիա:Կոպենհագենի համալսարանի շրջանավարտներ Կատեգորիա:Դանիացի բժիշկներ Կատեգորիա:Դանիացի աստղագետներ Կատեգորիա:Ստրասբուրգի համալսարանի շրջանավարտներ Կատեգորիա:Դանիացի ֆիզիկոսներ
Mr. Freeman
Mr. Freeman (հայ. Պարոն Ազատ Մարդ), համանուն անիմացիոն վեբ-սերիալի գլխավոր հերոս է։ Հրապարակված է Յություբում 2009 թվականի սեպտեմբերի 21-ին և ռուսական Ռունետ ցանցում մեծ հայտնիություն ձեռք բերած նախագիծ է։ Տեսահոլովակների հիմնական բովանդակությունը Mr. Freeman-ի մենախոսություններն են, պրովոկացիոն ձևով ժամանակակից քաղքենու վարած կյանքի քննադատություն է։ Սերիալի 8 տարվա գործունեության ընթացքում հրապարակվել է 21 էպիզոդ, 10 տեսահարց Ֆրիմենի կողմից իր դիտորդներին,  «Выступление на Трансперсональном конгрессе 2010» տեսանյութը, որը էպիզոդ չի համարվում։ 2018 թվականի հուլիսի հաշվարկներով Յութուբյան ալիքը ունի մոտ 900 հազար հետևորդ։ Սերիալը պարունակում է բազմաթիվ «զատկի ձվեր», կրկնորինակումներ և հղումներ։
Սկզբնական շրջանում տեսանյութերը հրապարակվում էին անանուն։ Ստեղծագործական թիմը կանխամտածված աջակցում էր հեղինակային կեղծ տարբերակներին (օրինակ ՝ դերասանի ձայնի փոփոխումը ): Նույնիսկ սերիալի հրապարակումից երկու տար անց Վադիմ Դեմչոգը հարցազրույցում նշել է, որ միայն առաջին երեք էպիզոդներում է իր ձայնը Ֆրիմենին տվել ։ Եվս մեկ տարի անց՝ 2011 թվականի դեկտեմբերի 11-ին Դեմչոգը խոստովանեց, որ բոլոր էպիզոդներում իր ձայնն է եղել ։ Եվ վերջապես, 2012 թվականի դեկտեմբերի 21-ին հրապարակվեց վիդեո հարցազրույց ՝ «00:00:00» անվամբ, որտեղ և պարզ դարձավ ստեղծագործական խմբի անդամների ով լինելը։ Նրանք են՝ Պավել Մյունտան (գաղափարի հեղինակ), Վլադիմիր Պոնոմարև (ռեժիսոր), Անատոլի Դոբրժան (տեքստերի հեղինակ, սցենարիստ), Վադիմ Դեմչոգ (դերասան, սցենարիստ)։
2014 թվականի մայիսի 31-ին կայացավ երկրորդ սեզոնի առաջին էպիզոդի օնլայն պրեզենտացիան։ Միջոցառումը տեղի է ունեցել մի շարք քաղաքներում՝ Մոսկվայում, Սանկտ Պետերբուրգում, Կազանում, Մինսկում, Կիևում, Դոնեցկում, Սիմֆերոպոլում, Սևաստոպոլում, Աթենքում, Վարշավայում, Գուանչժոում և այլ քաղաքներում ։
Յուրաքանչյուր հոլովակ համարակալված է, մինչդեռ դրանք ժամանակագրական կարգով չեն հրապարակվում։
Սինոփսիսը և մուլտսերիալի թեման
Մուլտսերիալը պարունակում է մի շարք «խորհրդանշաններ» և ակնարկներ։ Օրինակ, Ֆրիմենը կարող է հայտնվել այնպիսի կերպարանքով, որը պարունակում է կոնկրետ անձի կամ սոցիալական խմբի առանձնահատկությունները (օրինակ՝ «Я сам себе всё подчинил» արտահայտության ժամանակ Ֆրիմենը, գլխարկը գլխին կանգնած է պատվանդանի վրա, ձեռքը պահած կրծքավանդակի մոտ, այդպես նմանակելով Նապոլեոն Բոնապարտին, կամ «Вы разрываетесь между романтикой противостояния и желанием научиться приспосабливаться и выживать» արտահայտությունը ասելիս նա ընդունում է Չե Գևարայի կերպարանքը)։ Սերիաներում օգտագործվում են «25-րդ կադր»-ը, որոնք պարունակում են ավելի մեծ պատկերների տարրեր։ Բացի այդ, առաջին հայացքից ոչ մի նշանակություն չունեցող դետալները, օրինակ՝ 21.12.12., որոնք զրոական սերիայում կարդիոգրամա են դառնում, ըստ Մայաների օրացույցի համարվում են ներկա դարաշրջանի ավարտման ավսաթվերը։
Թարգմանություն
2010 թվականի վերջում և 2011 թվականի սկզբում համացանցում հրապարակվեց սերիալի մի քանի սերիաների թարգմանությունները՝ անգլերեն, ղազախերեն և ուկրաիներեն լեզուներով։ Սակայն, 2016 թվականին բացվեցին Միսթեր Ֆրիմենի պաշտոնական ալիքները ՝ անգլերեն , ուկրայիներեն և գերմաներեն լեզուներով և նոր դերասաններով (սակայն, գերմաներեն ալիքը մինչ այժմ ակտիվ չէ)։
Ծանոթագրություններ
Կատեգորիա:Մուլտֆիլմերի կերպարներ
Կախի Կախիաշվիլի
Կախի Կախիաշվիլի (Ակակիոս Կակիաշվիլիս) (კახი კახიაშვილი, Ακάκιος Κακισβίλης; 13 հուլիսի 1969, Ցխինվալ, Հարավ-Օսեթական ինքնավար մարզ, Վրացական ԽՍՀ, ԽՍՀՄ), սովետական, վրացական ու հունակաան հայտնի ծանրամարտիկ, օլիմպիական խաղերի եռակի չեմպիոն, աշխարհի եռակի չեմպիոն։
Կենսագրություն
Ծնվել է Վրացական ԽՍՀ կազմում գտնվող Հարավ-Օսեթական ինքնավար մարզի Ցխինվալ քաղաքում։
Կարիերան
Կախի Կախիաշվիլին սպորտով սկսել է զբաղվել 1980 թվականից՝ մարզիչ Ի. Ս. Գրիկուրովի ղեկավարության տակ։ Կախիաշվիլիի թե՛ սպորտային, թե՛ մարզչական կյանքում կարևոր նշանակություն ունեցավ Դոնի Ռոստով տեղափոխվելը։ Այստեղ տաղանդավոր ծանրամարտիկի համար ստեղծված էին կանոնավոր մարզումների բոլոր պայմանները։ Նա ապացուցեց, որ լիովին արժանի է լինել Միացյալ հավաքականի կազմում և 1992 թվականին մեկնել Բարսելոնա՝ Օլիմպիական խաղերի։ Այնտեղ Կախի Կախիաշվիլին գրավեց իր առաջին ոսկե մեդալը։ Օլիմպիադայից հետո նա մի ամբողջ տարի հանդես եկավ նորից վերաձևավորված Վրաստանի դրոշի ներքո։
Հունաստանի դրոշի ներքո
Սակայն արդեն 1994 թվականին՝ Եվրոպայի առաջնությունից հետո, Կախի Կախիաշվիլին արտագաղթում է Հունաստան և մինչև իր սպորտային կարիերայի ավարտը ներկայացնում է Հունաստանը՝ Ակակիոս Կակիաշվիլիս մարզական կեղծանունով։ Ատլանտայի Օլիմպիական խաղերում երկրորդ ոսկե մեդալին արժանանալուց հետո ծանրամարտիկն ասաց.
2006 թվականին Կախի Կախիաշվիլիին տրվեց Վրաստանի քաղաքացիություն, ինչի մասին որոշումը կայացրել էր անձամբ նախագահ Միխեիլ Սաակաշվիլին։ 2010 թվականին նա ներգրավվեց ծանրամարտի փառքի սրահում ։
Սպորտային նվաճումներ
{| class="wikitable"
Ծանրամարտի Եվրոպայի առաջնություն
! 1992 || Սեքսարդ ! 1993 || Սոֆիա ! 1994 || Սոկոլով ! 1995 || Վարշավա ! 1996 || Ստավանգեր ! 1998 || Ռիզա ! 1999 || Լա Կորունյա
Սահմանված ռեկորդներ
Կախիաշվիլին իր ամբողջ սպորտային կարիերայի ընթացքում սահմանել է յոթ համաշխարհային ռեկորդ։ Ձգման ռեկորդը՝ 188 կգ, ուժի մեջ է 1999 թվականից։ Երկամարտի գումարային ռեկորդը՝ 412 կգ, որը սահմանել է նույն թվականին, 12 տարի մնաց անհաղթահարելի, հետագայում այն բարելավեց Իլյա Իլյինը (Ղազախստան) 2012 թվականի Լոնդոնի օլիմպիական խաղերի ժամանակ։
Արտաքին հղումներ
Կատեգորիա:Հուլիսի 13 ծնունդներ Կատեգորիա:1969 ծնունդներ Կատեգորիա:Ցխինվալ քաղաքում ծնվածներ Կատեգորիա:Վրացի ծանրորդներ Կատեգորիա:Օլիմպիական չեմպիոններ Կատեգորիա:2000 թվականի Ամառային օլիմպիական խաղերի չեմպիոններ
Արմին Կանինշ
Արմին Կանինշ (Armīns Kaniņš, ), լիտվացի ֆուտբոլիստ, հարձակվող։
Կարիերա
Արմին Կանիշիրը կարիերան սկսել է Իրկուցկի մանկապատանեկան մարզադպրոցի  շարքերում, որի կազմում հայտավորվել է 2013 թվականի հունիսի 26-ին ։ Այդ նույն օրն ակումբի կազմում նա կատարել է իր դեբյուտը Լատվիայի Պրեմիեր լիգայում՝ փոխարինման դուրս գալով «Յուրմալայում» ակումբի դեմ խաղի 74-րդ րոպեին (0։ 2) ։
Ծննդյան տորթ
Ծննդյան տորթ, հրուշակ, որն ուտում են շատ երկրներում ծննդյան տոնակատարության ժամանակ։ Ծննդյան տորթերը տարբեր են լինում, օրինակ՝ ծննդյան քափքեյք, քեյք փոփ (բառացի՝ տորթ փայտիկի վրա), թխվածք և տարտ, հաճախ ունենում են վանիլային, շոկոլադի կամ ելակի համեր։ Դրանք պատրաստվում են տարբեր ձևերով և զարդարվում գլազուրով ու բազմաթիվ գույներով։
Պատմություն
Ծննդյան տորթը Արևմտյան Եվրոպայում ծննդյան տոնակատարության մասն է կազմում սկսած 19-րդ դարի կեսից ։ Սակայն ծննդյան տորթերի և ծննդյան տոնակատարությունների միջև կապը հետ է գնում մինչև հին հռոմեական ժամանակները։
Հին Հռոմում «տորթերը» ժամանակ առ ժամանակ մատուցվում էին հատուկ ծննդյան տոների և հարսանիքների ժամանակ։ Դրանք տափակ ու շրջանաձև էին՝ պատրաստված ալյուրից և ընկույզներից, խմորիչից և մեղրով քաղցրացրած։
15-րդ դարում Գերմանիայում հացի փռերը ծննդյան տոնի համար սկսել են վաճառել մեկ շերտից պատրաստված տորթեր, և այդպես առաջացել է ժամանակակից ծննդյան տորթը ։ 17-րդ դարում ծննդյան տորթը ստացել է իր ժամանակակից տեսքը։ 17-րդ դարի այս տորթերը նման էին ժամանակակից ծննդյան տորթին՝ բազմաշերտ էին, գլազուրապատ և զարդարված։ Սակայն այս տորթերից օգտվում էին միայն մեծահարուստները։ Արդյունաբերական հեղափոխության արդյունքում ծննդյան տորթերը մատչելի են դարձել նաև ցածր դասի համար։
Ժամանակակից արարողություններ
Տորթը, թխվածքը կամ աղանդերը մատուցվում են տվյալ անձի ծննդյան խնջույքի ժամանակ։ Ժամանակակից Արևմտյան մշակույթներում տորթի վրա մեկ կամ մի քանի մոմ է վառվում, որը տվյալ անձը փչելով հանգցնում է։
Ծննդյան տորթերն անգլիալեզու երկրներում մատուցվում են «Happy Birthday» երգի կամ տվյալ երկրի լեզվով դրան համարժեք որևէ երգի հետ։ «Ծնունդդ շնորհավոր» արտահայտությունը սկսել է գրվել ծննդյան տորթերի վրա 1900-ական թվականների սկզբին՝ «Happy Birthday to You» երգի հայտնի դառնալուն զուգահեռ։ Աշխահի տարբեր մասերում կատարվում են ծննդյան տարբեր երգեր և արարողություններ։ Ուրուգվայում ծննդյան երեկույթի հյուրերը «Happy Birthday to You» երգի ներքո ձեռքերը դնում են հոբելյարի ուսին կամ գլխին։ Էկվադորում հոբելյարը տորթը կծում է, նախքան այն մատուցելը։ Պերուում հյուրերը նախ երգում էին «Happy Birthday to You» երգը անգլերենով ու նշում հոբելյարի անունը, հետո իսպաներեն, որից հետո՝ ցանկացած այլ երգ ու վերջում փչում մոմերն ու կտրում տորթը։
Ծննդյան տորթը հաճախ զարդարում են փոքր մոմերով, որոնք տորթի վրա դրվում են հատուկ բռնիչներով կամ պարզապես տորթի մեջ խրելով։ Տորթի հետ հաճախ մատուցվում են այլ քաղցրավենիքներ, օրինակ՝ պաղպաղակ։ Միացյալ Թագավորությունում, Հյուսիսային Ամերիակայում և Ավստրիալիայում մոմերի քանակը հավասար է այն մարդու տարիքին, որի ծննդյան օրն է, երբեմն մեկն ավելացվում է բախտավորության համար։ Ըստ ավանդույթի հոբելյարը ցանկություն է պահում և փչում մոմերը․ եթե բոլորը փչում է մեկ շնչով, ապա ցանկությունը կատարվելու է։
Որպես ուրախության և համախմբվածության խորհրդանիշ տորթը բաժանում են երեկույթին ներկա բոլոր հյուրերի միջև։
Մոմեր և ծագման տեսություններ
Թեև մոմը փչելու ծեսի ճշգրիտ ծագումն ու նշանակությունը անհայտ է, սակայն կան բազմաթիվ տեսություններ, որոնք փորձում են բացատրել այս ավանդույթը։
Հունական ծագման պատմություն
Ծննդյան տորթերի վրա մոմեր տեղադրելու ավանդույթը բացատրելու առաջին տեսությունը վերագրվում է վաղ հույներին, որոնք ամեն լուսնային ամսվա վեցերորդ օրը մոմեր էին վառում Աթենա աստվածուհու ծննդյան օրը խորհրդանշելու համար ։ Նրա պտղաբերության վերահսկողության և ծննդյան տորթերի վրա մոմեր վառելու ավանդույթի միջև կապը, սակայն, հաստատված չէ։
Հեթանոսական ծագման պատմություն
Նախկինում հավատում էին, որ չար ոգիները մարդկանց ծննդյան տոներին այցելում էին նրանց, և տվյալ անձին պաշտպանելու համար մարդիկ շրջապատում էին նրան և ուրախացնում։ Խնջույքի ներկաները բարձր աղմկում էին, որպեսզի վախեցնեն չար ոգիներին։
Գերմանական ծագման պատմություն
18-րդ դարում Գերմանիայում տորթերի վրա մոմերի պատմությունը կարելի է տեսնել դեռևս Kinderfest-ի ժամանակ՝ երեխայի ծննդյան տոն ։ Ըստ ավանդույթի օգտագործում են մոմեր և տորթեր։ Գերմանացի երեխաներին տանում են դահլիճ։ Այնտեղ նրանք ազատղ տոում էին իրենց ծնունդը, և գերմանացիները հավատում էին, որ մեծահասակները երեխաներին պաշտպանում են չար ոգիներից՝ փորձելով գողանալ իրենց հոգիներ։ Այդ ժամանակ չկար ծննդյան նվեր բերելու ավանդույթը, հյուրերը կարող էին պարազապես բարի մաղթանքներ ցանկանալ հոբելյարին։ Այնուամենայնիվ եթե հյուրը նվեր էր բերում դա համարվում էր լավ նշան հոբելյարի համար։ Հետագայում ծննդյան տոնին սկսեցին նվիրել ծաղիկներ ։
Շվեդական ծագման պատմություն
Շվեյցարիայում ծննդյան տորթի մոմերը փչելու սովորույթի մասին գրառվել է 1881 թվականին։ Folk-Lore Journal ամսագրում նշվել են մի քանի սնահավատություններ, որոնք գոյություն են ունեցել միջին խավի շրջանում։ Պատկերվել էր նաև վառված մոմերով ծննդյան տորթ, որի մոմերի թիվը համապատասխանում էր կյանքի յուրաքանչյուր տարվան։ Այդ մոմերը հոբելյարը պետք է հատ-հատ փչելով հանգցներ ։
Ծննդյան տորթերը տարբեր մշակույթներում
Կան շատ տարբեր քաղցրավենիքներ, որոնք ամբողջ աշխարհոմ ուտում են ծննդյան օրը։ Չինական ծննդյան տոներին ուտում են shòu bāo (壽包, simp. 寿包) կամ shòu táo bāo (壽桃包, simp. 寿桃包) թխվածքը, որը պատրաստվում է ցորենի ալյուրից և ձևավորվում ու գունավորվում, որպեսզի դեղձի նմանվի։ Մեկ մեծ թխվածքի փոխարեն յուրաքանչյուր հյուրին մատուցվում է փոքրիկ shou bao։ Կորեայում ավանդական ծննդյան ուտեստը ջրիմուռով ապուրն է։ Արևմտյան Ռուսաստանում ծննդյան օրը երեխաներին մատուցում են մրգերով կարկանդակներ, որոնց վրա ծննդյան բարեմաղթանք է գրված։ Շվեդիայում ծննդյան տորթը պատրաստվում է ֆունտանոց տորթի նման, հաճախ ծածկում մարիցիպանով և զարդարվում ազգային դրոշով։ Հոլանդական ծննդյան թխվածքները մրգային կարկանդակներ են՝ հարած սերուցքով պատված։ Հնդկաստանի գյուղերում ոչ բոլորն են նշում ծննդյան օրը, բայց քաղաքներում ծննդյան տորթերը լինում են արևմտյան երկրների նման, հատկապես բարձրագույն կրթություն ունեցող մարդկանց շրջապատում։
Ծննդյան մոմերը փչելու ծես
Շատ մշակույթներում այն անձը, ում ծննդյան տարեդարձը նշվում է, ցանկություն է պահում և փչում մոմերը  ։
2017 թվականի հունիսին Քլեմսոնի համալսարանի հետազոտողներն ապացուցել են, որ որոշ մարդիկ փչելու ընթացքում տորթի վրա մեծ քանակությամբ մանրէներ են թափում  ։
Ծանոթագրություններ
Կատեգորիա:Տորթեր Կատեգորիա:Ծնունդներ Կատեգորիա:Ավանդույթներ
Վիֆսաիդա
Վիֆսաիդա (Բետ-Սայդա (בית צידה, «ձկնորսի տուն»), (Βηθσαΐδά), կազմված է Իսրայելի երկու քաղաքների անուններից, որոնք հիշատակվում են Նոր Կտակարանում։ Ըստ Ավետարանի, այդ քաղաքներ է այցելել Հիսուս Քրիստոսը, նրա կողմից կատարված մի շարք հրաշագործություններ կատարվել են հենց այդ քաղաքներում (օրինակ, Ավետարան ըստ Մատթեոսի և այլն), և այն իր նշանակությունն է ունեցել քաղաքի անվանման համար ։ Բացի հունարեն Վիֆսաիդա  անունից,  գործածվում են նաև հրեական Կասր ալ-Յահուդ և արաբերեն` Մարտաս անվանումները ։
Վիֆսաիդա Յուլյա
Քաղաքն իր անունը ստացել է` ի պատիվ Օգոստոս կայսրի աղջկա՝ Յուլյայի։ Քաղաքը գտնվում էր Գալիլեյան լճի արևելյան ափին։  Այժմ այնտեղ մի քանի ավերակներ են մնացել։
Գալիլեյան Վիֆսաիդա
Տեղակայված է Հորդանան գետից դեպի հյուսիս-արևմուտք, Գալիլեյան լճի արևելյան մասում, Կափառնա և Խորազին քաղաքների մոտակայքում։ Ըստ Ավետարանի, Գալիլեյան Վիֆսաիդան եղել է Անդրեաս, Պետրոս և Փիլիպպոս առաքյալների ծննդավայրը ։
Պատկերասրահ
Վերջին ժամանակներս Վիֆսաիդան դարձել է զբոսաշրջության և քրիստոնեական կարևորագույն կենտրոն ։ 2011 թվականին Իսրայելի և Հորդանանի միջև առաջացած կոնֆլիկտի պատճառով քաղաքը չէր կարող ընդունել արտերկրից եկող զբոսաշրջիկներին, այդ պատճառով քրիստոնեա զբոսաշրջիկնրի  այցելությունների նոր վայր ընտրվեց, որն էլ կոչվեց Յարդենտ։
Ամեն ինչ նոր է սկսվում
Ամեն ինչ նոր է սկսվում (Just Getting Started), 2017 թվականին ամերիկյան սցենարիստ և ռեժիսոր Ռոն Շելթոնի կողմից նկարահանված ամերիկըան կատակերգական ֆիլմ։ գլխավոր դերերը կատարում են Մորգան Ֆրեման, Թոմի Լի Ջոնսը և Ռեն Ռուսոն։ Ֆիլմի համաշխարհային պրեմիերան տեղի է ունեցել 2017 թվականի դեկտեմբերի 8-ին։
Սյուժե
Դյուկը, որը ժամանակին առաջին կարգի փաստաբան էր, ապրում և շքեղ երեկույթներ է կազմակերպում է Կարպի Վիլլայում՝ գտնվելով վկաների պաշտպանության ծրագրի շրջանակներում։ Այնուամենայնիվ, ամեն ինչ փոխվում է, երբ նրա մոտ է գալիս նախկին ՀԴԲ նախկին գործակալը և պայքար է սկսվում մաֆիայի հետ, որի հետ Դյուկը չպարզաբանված հաշիվներ ուներ ։
Արտադրություն
Մայիսի 14-ին Broad Green Pictures ընկերությունը հայտարարել է, որ Entertainment One-ի հետ միասին կլինի Ռոն Շելտոնի «Վիլլա Կապրի» ֆիլմի պրոդյուսերը, որի գլխավոր դերերում հանդես են գալիս Մորգան Ֆրիմանը և Թոմի Լի Ջոնսը , իսկ հունիսի 9-ին նրանց է միացել Ռենե Ռուսոն ։ Նկարահանումներն սկսվել են Նյու Մեքսիկոյում նույն տարվա օգոստոսի 15-ին։ 2017 թվականի սեպտեմբերին հայտարարվել է, որ ֆիլմի աշխատանքային վերնագիրն է փոխվել՝ դառնալով «Ամեն ինչ նոր է սկսվում» ։
Արտաքին հղումներ
Կատեգորիա:Ամերիկյան ֆիլմեր Կատեգորիա:Անգլերեն ֆիլմեր Կատեգորիա:2017 ֆիլմեր Կատեգորիա:Ամերիկյան էքշն կինոկատակերգություններ
Սևան (հյուրանոց)
Սևան հյուրանոց, գոյություն չունեցող նախկին հյուրանոց։ Գտնվել է Երևանի Շահումյանի հրապարակում, Կիրովի այգու և Կոմայգու հարևանությամբ։ Կառուցվել է 1930-1939 թթ. Շահումյանի հրապարակում ։ Ճարտարապետ Նիկողայոս Բունիաթյանի նշանակալից գործերից մեկն է։ Շահումյանի հրապարակում է գտնվում ճարտարապետի ստեղծած Գյուղատնտեսական բանկի շենքը ։ 2015 թվականից Սևան հյուրանոցի տեղում վեր է խոյանում կառավարական վարչական շենքերի համալիրը՝ Սպիտակ տունը։
Պատմություն
Հյուրանոցը կառուցվել է 1930-1939 թվականներին։ Տեղակայված է եղել Երևանի Շահումյանի հրապարակում։ Շենքը մուտքեր է ունեցել Շահումյան և Մարքսի փողոցներից։ Շենքն ունեցել է չորս հարկ, կառուցման համար օգտագործվել է տուֆ և բազալտ։ Խորհրդային կարգերի հաստատումից հետո եղել է Երևանի առաջին հյուրանոցներից մեկը։ Շենքն ունեցել է անկյունային տեղադրում՝ երկու շքամուտքերով։ Առաջին հարկում եղել են խանութներ (ֆիլատելիայի խանութ, «Магазин книг соцстран» գրախանութ)։
Ճարտարապետություն
Հրապարակի կողմից հյուրանոցի առաջին հերթի շինարարությունն ավարտվել է 1935 թվականին, երկրորդը՝ Մարքսի փողոցում՝ 1939 թվականին։ Կառուցվել է հին քաղաքի Աստաֆյան փողոցի ավանդական հյուրանոցային շարքի տեղում ։
Ներքին հարդարանքներ
1970-ական թվականների վերջին «Սևան» հյուրանոցում բացվել է առաջին սաունան՝ կազմված երեք համարից, մուտքը հյուրանոցի ետևում գտնվող «Չարխի» բակի կողմից ։
«Սևան» հյուրանոցի ներքին հարդարանքներն իրականացրել է հայրենադարձ Մանուել Կապուտիկյանը։ Նա աշխատում էր Նիկողայոս Բունիաթյանի ղեկավարած Երևանի քաղխորհրդի ճարտարապետական արվեստանոցում։ Հյուրանոցի կառուցման ընթացքում Կապուտիկյանը հանգրվանել է հյուրանոցի թևի մի նեղլիկ սենյակում։ 1938 թվականին նա անհիմն մեղադրանքով ձերբակալվել է։
Այժմ
Սևան հյուրանոցի սահմանագծից մինչև ՀՀ Գլխավոր դատախազության շենք և Վազգեն Սարգսյան փողոցից մինչև Զաքյան փողոցի հատվածը տեղակայված է Սպիտակ տուն անվանմամբ կառավարական վարչական շենքերի համալիրը։
Արտաքին հղումներ
Երևանի գլխավոր ճարտարապետը պարզաբանել է կիսակառույց և անավարտ շինություններին առնչվող խնդիրները
Կատեգորիա:Երևանի հյուրանոցներ Կատեգորիա:2000-ականների կազմալուծումներ Երևանում Կատեգորիա:1930 հիմնադրումներ Երևանում
Պետական պատմական թանգարան
Պետական պատմական թանգարան (Государственный исторический музей), ազգային պատմական թանգարան Ռուսաստանում։ Թանգարանի հավաքածուն արտացոլում է Ռուսաստանի պատմությունն ու մշակույթը հնագույն ժամանակներից մինչև մեր օրերը։
Գտնվում է Մոսկվայի Կարմիր հրապարակի հյուսիսային կողմում։ Թանգարանին են պատկանում նաև հարակից դրամահատարանի և Մոսկվայի քաղաքային դումայի շենքերը։
1895 թվականի մայիսից մինչև 1917 թվականը թանգարանը պաշտոնապես կոչվել է «Ալեքսանդր III-ի անվան ռուսական կայսերական պատմական թանգարան» ։
Պատմություն
Ալեքսանդր III-ի անվան ռուսական կայսերական պատմական թանգարանը հիմնադրվել է 1872 թվականի փետրվարի 21-ին կայսեր Ալեքսանդր II-ի հրամանով՝ 1872 թվականին կազմակերպված պոլիտեխնիկական ցուցահանդեսի կազմակերպիչների խնդրանքով։ Այդ ցուցահանդեսի Ղրիմի պատերազմին նվիրված ցուցանմուշները կազմել են թանգարանի առաջին հավաքածուն։ Թանգարանի կառավարմանն է փոխանցվել նաև Չերտկովի գրադարանը։
Մոսկվայի քաղաքային խորհուրդը 1874 թվականի ապրիլին թանգարանի կառուցման համար հողատարածք է հատկացրել Մոսկվայի Կարմիր հրապարակում, նախկին գավառական կարգերի շենքի տարածքում (17-րդ դար)։ Ըստ մրցութային նախագծի՝ թանգարանի շենքը պետք է կառուցվեր 16-րդ դարի ռուսական ճարտարապետության ոճով, որպեսզի համապատասխանի Կարմիր հրապարակի համալիրի ճարտարապետությանը ։
Մրցույթի արդյունքում նախապատվությունը տրվել է ճարտարապետ Վլադիմիր Շերվուդի և ինժեներ Անատոլի Սեմյոնովի նախագծին։ 1878 թվականին Շերվուդը թողել է նախագիծը և շինարարությունը գլխավորել է Ալեքսանդր Պոպովը։
Նա ավարտել է թանգարանի շինարարությունը, մշակել է շենքի աշտարակների ինժեներական նախագիծը և 11 ցուցասրահների գեղարվեստական ձևավորումը՝ հենվելով Ալեքսեյ Ուվարովի դիզայնի վրա։ Պատմա-ճարտարապետական ​​հուշարձան համարվող շենքը կառուցվել է 1875-1881 թվականներին։ Թանգարանի Սուզդալյան ցուցասրահի ներքին հարդարանքները իրականացվել են 1890-ական թվականներին ճարտարապետ Պյոտր Բոյցովի նախագծով։ Թանգարանն այցելուների համար բացվել է 1883 թվականի մայիսի 27-ին։
Հոկտեմբերյան հեղափոխությունից հետո թանգարանը վերանվանվեց «Ռուսական պետական պատմական թանգարան»։ Նոր իշխանությունները կազմավորեցին ժողովրդական կոմիսարիատի հատուկ հանձնաժողով թանգարանի վերակազմակերպման համար։ 1921 թվականի փետրվարից թանգարանը կոչվում է Պետական պատմական թանգարան։
1922 թվականին թանգարանին է միացել 1840-ական թվականների Մոսկվայի կենցաղային թանգարանը։ 1928 թվականին որպես մասնաճյուղեր թանգարանին են միացվել ազգայնացված և փակված եկեղեցիներ և այլ կառույցներ՝ «Վասիլի Երանելու տաճար-թանգարանը», Սուրբ երրորդություն եկեղեցին, Կոլոմենսկոյե գյուղի ճարտարապետական հուշարձանների թանգարանը, Պաֆնուտև-Բորովսկի տաճարի թանգարանը, Սուդակ քաղաքի ամրոցը, Ալեքսանդրովյան տաճարի թանգարանը, 1932 թվականին՝ Ռոմանովների պալատը, 1934 թվականին՝ Նովոդևիչի վանքը։
1928 թվականին թանգարանի աշխատանքները ուղղված են եղել կոմունիստական ​​պրոպագանդայի տարածմանը։ 1930-1940 թվականներին իրականացվել է թանգարանի վերակազմավորման ծրագիր բոլշևիկյան գաղափարախոսությանը համապատասխան։ 1936-1937 թվականներին Հոկտեմբերյան հեղափոխության 20-ամյակի հետ կապված ցուցանմուշների բացման ժամանակ շատ զարդանկարներ ու սրահների ներքին հարդարանքի մասնիկներ ոչնչացվել են։ 1935 թվականին շենքի աշտարակներից ապամոնտաժվել են երկգլխանի արծիվները, առյուծների հերալդիկ ֆիգուրները և միաեղջյուրները։ 1950 թվականին ճարտարապետ Անդրեյ Բուրնովի նախագծով ձևափոխվել է թանգարանի մի քանի սրահների ճարտարապետական դիզայնը ։
1986 թվականին թանգարանը փակվել է հիմնանորոգման նպատակով։ Իրականացվել են տեխնիկական աշխատանքներ թանգարանը ժամանակակից պահանջներին համապատասխանեցնելու համար։ 1990 թվականին իրականացվել են շենքի վերականգնման և ներքին հարդարանքների լայնածավալ աշխատանքներ։ Վերականգնման աշխատանքներն ավարտվել են 1997 թվականին և թանգարանի գլխավոր աշտարակների վրա տեղադրվել են երկգլխանի ոսկե արծիվների կրկօրինակները։
2003 թվականին ցածր աշտարակների վրա կրկին տեղադրվել են առյուծներն ու միաեղջյուրը ։
ՌԴ նախագահի 1991 թվականի դեկտեմբերի 18-ի հրամանագրով թանգարանն ընդգրկվել է Ռուսաստանի մշակութային ժառանգության արժեքավոր կառույցների ցանկում։ 1994 թվականին կառավարության որոշմամբ թանգարանն ստացել է կրթական-հետազոտական մշակութային հաստատության կարգավիճակ։ Պետական պատմական թանգարանը դարձել է ՌԴ բոլոր պատմական թանգարանների առաջատար կենտրոնը։
1993 թվականին թանգարանի կազում ընդգրկվել են նաև Լենինի անվան թանգարանը և Մոսկվայի քաղաքային խորհրդի շենքը։
1996 թվականին թանգարանային հավաքածուն կազմված է եղել 4 373 757 ցուցանմուշներից։
Պարգևներ
2008 թվականին թանգարանի աշխատակազն արժանացել է «Գիտության խորհրդանիշ» մեդալի։
Ծանոթագրություններ
Կատեգորիա:Ռուսաստանի թանգարաններ Կատեգորիա:Մոսկվայի թանգարաններ Կատեգորիա:Ազգային թանգարաններ Կատեգորիա:1872 հիմնադրումներ Ռուսաստանում
Գիվի Թոխաձե
Գիվի Թոխաձե (გივი თოხაძე, ), վրացի խորհդրային կինոյի և թատրոնի դերասան, Վրացական ԽՍՀ վաստակավոր դերասան (1969)։
Կենսագրություն
Գիվի Թոխաձեն ծնվել է Փոթիում, 1922 թվականին։ 1949 թվականին ավարտել է Շոթա Ռուսթավելու անվան Թբիլիսիի թատերական ինստիտուտը և նույն թվականին ընդունվել աշխատանքի Շոթա Ռուսթավելու անվան պետական ակադեմիական թատրոնում։ 1956 թվականից «Վրացֆիլմ» կինոստուդիայի դերասան է ։
Արտաքին հղումներ
Կատեգորիա:Վրացի դերասաններ Կատեգորիա:1922 ծնունդներ Կատեգորիա:Հոկտեմբերի 20 ծնունդներ Կատեգորիա:2010 մահեր Կատեգորիա:Նոյեմբերի 25 մահեր Կատեգորիա:20-րդ դարի դերասաններ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Վրացական ԽՍՀ վաստակավոր արտիստներ Կատեգորիա:Վրացի կինոդերասաններ Կատեգորիա:Պատվո շքանշանի ասպետներ (Վրաստան)
Հունաստանի ազատագրում (1944)
Ազատագրում ասելով (Απελευθέρωση) ընդունված է համարել գերմանական զորքերի էվակուացումը Հունաստանի մայրաքաղաքից, որը տեղի ունեցավ 1944 թվականի հոկտեմբերի 28-ին։ Ի տարբերություն մյուս երկրների, Հունաստանում տոնում են ոչ թե մայրաքաղաքի ազատագրումը այլ մասնակցությունը 1940 թվականի հոկտեմբերի 28-ի մարտական գործողություններին։ Քաղաքի ազատագրման արարողությունը համեմատաբար անցնում է ավելի աննկատ ։
Պայթյուն Մանչեստրում 2017
2017 թվականի մայիսի 22-ին տեղի ունեցավ պայթյուն Միացյալ Թագավորության Մանչեստր քաղաքի Մանչեստր արենայի դրսում, ամերիկացի երգչուհի Արիանա Գրանդեի համերգից հետո։ Պայթյունը տեղի ունեցավ Բրիտանիայի ամառային ժամանակով 22։33-ին (UTC+01:00)` սպանելով 22 և վիրավորելով 59 մարդու։ Նշվում է որ ենթադրյալ ահաբեկիչը գործել է միայնակ` գործի դնելով ինքնաշեն պայթուցիկ սարքը, ենթադրվում է, որ ահաբեկիչը եղել է մահապարտ։
Հարձակում
2017 թվականի մայիսի 22-ին Բրիտանիայի ամառային ժամանակով 22։33-ին (UTC+1), տեղի ունեցավ պայթյուն Միացյալ Թագավորության Մանչեստր քաղաքի Մանչեստր արենայի դրսում։ Պայթյունը տեղի ունեցավ ամերիկացի երգչուհի Արիանա Գրանդեի համերգից անմիջապես հետո ։ Համերգին ժամանել էին մոտ 21.000 մարդ, որոնցից շատերը գտնվում էին պայթյունի վայրում ։
Հունաստանի ազատագրում (1944)
Ի տարբերություն շատ եվրոպական երկրների, որտեղ տեղի են ունեցել զանգվածային դատական պատիժներ, Աթենքում գերիշխել է կարգն ու կանոնը ։
Պայթյուն Մանչեստրում 2017
Ահաբեկիչ
Ահաբեկիչի ինքնությունը պարզվել է, նա 22 տարեկան բրիտանացի մուսուլման Սալման Ռամադա Աբեդին էր, ում մասին տեղեկացված էին եղել անվտանգության ծառայությունները ։ Նա ծնվել էր Մանչեստրում 1994 թվականի դեկտեմբերի 31-ին Լիբիայից ժամանած փախստականների ընտանիքում, ովքեր բնակություն էին հաստատել Մանչեստրի հարավում ։ Նա մեծացել էր Վալի Ռենջում և ապրել էր Մանչեստրի Ֆալովֆիլդ թաղամասում ։ Սալմանը և նրա եղբայրը աղոթում էին Դիդսբարի մզկիթում, որտեղ նրանց հայրը անվտանգության աշխատակից է եղել և շատ հարգված մարդ , սակայն մզկիթի հոգաբարձուն դա մերժել է` ասելով, որ երբեք նրան չի տեսել ։ Աբեդին աշխատել է հացթուխի մոտ և նրա ընկերները նրան հիշում են, որպես լավ ֆուտբոլիստ, ով ժամանակ առ ժամանակ կանեփ էր օգտագործում ։
2014 թվականին Աբեդին դառնում է Սալֆորդի համալսարանի ուսանող, որտեղ ուսանում է բիզնես կառավարում, մինչև դուրս է մնում։ Նրա ծնողները ծնվել են Տրիպոլիում և վերադարձան Լիբիա 2011 թվականին Մուամար Քադդաֆիի սպանությունից հետո, իսկ Աբեդին մնաց Մանչեստրում։
Արձագանքներ
Արիանա Գրանդեն իր Թվիթթերի պաշտոնական էջում գրել է, որ «կոտրված» է իրեն զգում և նշել. «Ի սրտե ցավում եմ, ուղղակի բառեր չեմ գտնում ասելու» ։
Ծանոթագրություններ
Կատեգորիա:2017 Անգլիայում Կատեգորիա:2017 պայթյուններ Կատեգորիա:2017 զանգվածային սպանություններ Կատեգորիա:2017 ահաբեկչություններ Կատեգորիա:Արիանա Գրանդե
Պատկերացանցային գրաֆիկայի խմբագրիչ
Պատկերացանցային գրաֆիկայի խմբագրիչ, համակարգչային ծրագիր, որը թույլ է տալիս համակարգչի էկրանին ստեղծել և խմբագրել պատկերներ` JPEG, PNG, GIF կամ պատկերացանցային այլ ձևաչափերով ։
Համեմատություն վեկտորային գրաֆիկայի խմբագրիչների հետ
Վեկտորային գրաֆիկայի խմբագրիչները հաճախ հակադրում են պատկերացանցային գրաֆիկայի խմբագրիչներին, սակայն դրանց գործառույթները փոխլրացնում են իրար։ Վեկտորային և պատկերացանցային խմբագրիչների միջև տեխնիկական տարբերությունները ծագում են վեկտորային և պատկերացանցային պատկերների միջև տարբերությունից։ Վեկտորային գրաֆիկան ստեղծվում է մաթեմատիկորեն, օգտագործելով` երկրաչափական բանաձևեր։ Ամեն տարրը ստեղծվում է և ձևափոխվում է թվաբանորեն. առանցքային կետերի տեղադրման համար այն հիմնականում օգտագործվում է դեկարտյան կոորդինատների համակարգը, ապա` մաթեմատիկական ալգորիթմով այն միացնում է կետերը և հստակեցնում գույները։
Պատկերացանցային պատկերները ներառում են թվային լուսանկարները։ Պատկերացանցային պատկերը կառուցված է փիքսել կոչվող կետերի տողերից ու սյուներից և հիմնականում ավելի ֆոտոռեալիստիկ է։ Դա թվային լուսանկարչական սարքերի ստանդարտ է, անկախ այն բանից, թե լուսանկարը .raw թե jpg ձևաչափով է։ Պատկերը ներկայացված է փիքսել առ փիքսել, ինչպես մանր փազլ։
Վեկտորային խմբագրիչները ավելի հարմար են գրաֆիկական դիզայնի, էջադրման, տպագրության, պատկերանիշների, սրաեզր պատկերազարդումների ևն համար։
Ավելի բարձրորակ պատկերացանցային խմբագրիչները օրինակ` GIMP-ը, և Adobe Photoshop-ը օգտագործում են մաթեմատիկա` ընդհանուր դասավորության համար և տարրեր, օրինակ` տեքստը, և օժտված են պատկերացանցային պատկերի հետ փիքսելի ճշտությամբ աշխատելու հնարավորությամբ ։
Տողի Վիգեն Գրիգորյանի անվան միջնակարգ դպրոց
Տողի Վիգեն Գրիգորյանի անվան միջնակարգ դպրոց, միջնակարգ դպրոց Արցախի Հանրապետության Հադրութի շրջանի Տող գյուղում։
Պատմություն
Տող գյուղը շրջկենտրոնից գտնվում է 20 կմ հեռավորության վրա դեպի հյուսիս-արևմուտք։ Տողը 16-րդ դարի վերջերից եղել է Դիզակի մելիքության կենտրոնը, 17-րդ դարում ` բերդաքաղաք և ունեցել է մոտ 10 հազար բնակիչ։ 1870 թվականին գյուղում գործել է նախակրթարան։ 1873 թվականին բացվել է եկեղեցական-ծխական դպրոց ` 15 աշակերտով, դասավանդում էր ընդամենը մեկ ուսուցիչ։ 1874-1875-ական ուստարում դպրոցն ունեցել է 25 աշակերտ, ուսուցիչն էր Սերոբ Տիրացուն։ 1886 թվականին ծխական դպրոցն ուներ երկու բաժանմունք ` 65 աշակերտ, երկու ուսուցիչ։ 1894-1895 թվականներին դպրոցն ունեցել է 78 աշակերտ, երեք բաժանմունք, երկու ուսուցիչ։ Սակայն 1896 թվականին դպրոցը փակվել է։ «Գտիչ» վանքը ծառայել է որպես հոգևորական դպրոց։ 1903 թվականին կառուցվել է դպրոցական շենք, այդ երկսեռ միդասյա դպրոցը ուներ երեք բաժանմունք, 66 աշակերտ, որոնցից 10-ը աղջիկ էին։ Նրանց դասավանդում էին Ալեքսանդր Միրզոյանը և նրա կինը ` տիկին Վարդուհին։ 1908 թվականին գյուղում գործում էր յոթնամյա դպրոց ։ 1938-1939 ուստարում դպրոցը դառնում է միջնակարգ։ Տողում էին սովորում ենթաշրջանի 11 գյուղերի երեխաները։ 1936 թվականին դպրոցի հայկական բաժնին կից բացվում է ադրբեջանական բաժին։ 1942-1953 թվականներին Ադրբեջանի ՍՍՀ Իմիշլիի շրջանից ադրբեջանցիները տեղափոխվում են Տող և արդեն դպրոցն ունենում է ինը ադրբեջանցի ուսուցիչ։ Շուտով ադրբեջանցի աշակերտների քանակը այնքան է շատանում, որ 1965 թվականի ապրիլից մինչև 1990 թվականը դպրոցը ղեկավարում է ադրբեջանցի տնօրեն, ազգայնամոլ Նիյազ Ջհանգիրովը։ 1977-1978 ուստարում դպրոցում սովորում էին 164 հայ, 264 ադրբեջանցի աշակերտներ։ 1978 թվականին գյուղում կառուցվեց ներկայիս դպրոցական տիպային շենքը։ 1980-1981 ուստարում արդեն 416 աշակերտներից հայեր էին ընդամենը 135-ը, իսկ որոշ առարկաներից հայ երեխաներին դասավանդում էին ադրբեջանցի ուսուցիչներ (ռուսանց լեզու, ֆիզկուլտուրա, ռազմագիտություն և այլն)։
2000 թվականին կապիտալ վերանորոգման է ենթարկվել դպրոցական շենքը և պարապմունքներն ընթանում են նորմալ կերպով։
Ներկայումս դպրոցում սովորում է 122 աշակերտ, որոնց կրթության գործով զբաղվում են 26 ուսուցիչ ։
Անվերջության խորհրդանիշ
Անվերջության խորհրդանիշ
∞
, մաթեմատիկական խորհրդանշան, որ ներկայացնում է անվերջության հայեցակարգը։
Պատմություն
Անվերջության խորհրդանիշը ժամանակակից մաթեմատիկական իմաստով պատկանում է անգլիացի մաթեմատիկոս Ջոն Վալիսին, որը առաջին անգամ խորհրդանիշն օգտագործել է 1655 թվականին իր «Կոնաձև հատույթների մասին» տրակտատում (De sectionibus conicis) : Իր գրքում Վալիսը ոչ մի ձևով չի բացատրել այդ նշանի ընտրությունը՝ անվերջությունը պատկերելու համար. որոշ ենթադրությունների համաձայն՝ դա կարող էր լինել հռոմեական թվերով 1000 գրելու տարբերակը (սկզբնապես ունեցել է CIƆ կամ CƆ տեսքը), կամ օմեգա տառի (ω)՝ հունական այբուբենի վերջին տառի տեսքը ։
Լեոնարդ Էյլերն օգտագործել է անվերջության խորհրդանիշի հատուկ, բաց տարբերակ նրա համար, որպեսզի նշանակեր «բացարձակ անվերջությունը» (absolutus infinitus)։ Անվերջության այդ խորհրդանիշը հետագայում ոչ ոքի կողմից չի գործածվել և ներկայացված չէ Յունիկոդում։
Օգտագործում
Մաթեմատիկայում անվերջության խորհրդանիշն ամենից հաճախ օգտագործվում է պոտենցիալ անվերջությունը արտահայտելու համար, այլ ոչ թե ինչ-որ իրական անվերջ մեծ մեծությունների համար։ Օրինակ, սահմանի մաթեմատիկական արտահայտման համար.
անվերջության նշանը կարելի է պայմանականորեն ձևափոխել այն իմաստով, որ փոփոխականը հասնում է ինչքան հնարավոր է շատ նշանակությունների (ձգտում է անվերջության), սակայն անվերջությանը հավասար նշանակություն չի ստանում։
Տոպոլոգիայում անվերջության նշանը նշանակվում է լրացուցիչ կետով, որը ներառվում է Ալեքսանդրովի միակետ կոմպակտիֆիկացիայի դեպքում։ Նմանապես, համալիր վերլուծության և պրոյեկտիվ երկրաչափության մեջ \infty խորհրդանիշը նշանակում է անվերջ հեռացված կետ։
Սակայն մաթեմատիկայի բնագավառներում, որտեղ անհրաժեշտություն է առաջանում համեմատել և տարբերել անվերջության տարբեր տեսակներ՝ կոնկրետ անվերջ մեծությունների համար \infty խորհրդանիշի փոխարեն գործածվում են ալ նշանակություններ։ Օրինակ, բազմությունների տեսության մեջ բնական թվերի անվերջ բազմության արմատական թիվը նշանակվում է \aleph_0 խորհրդանիշով (կարդացվում է «ալեֆ-նուլ»), հաշվելի թվականների բազմության անվերջ արմատական թիվը նշանակվում է \aleph_1, այդ դեպքում՝ տարբերակով։
Այլ ոլորտներում անվերջության խորհրդանիշը կարող է այլ իմաստ ունենալ. օրինակ, գրքերի գործում այն օգտագործվում է՝ ցույց տալու, որ գիրքը տպագրված է երկարակյաց թղթի վրա ։
Խորհրդանշում
Ժամանակակից միստիցիզմում անվերջության խորհրդանշանը հազվադեպ չէ, որ ներկայացվում է Ուրոբորոսի՝ սեփական պոչն ուտող օձի կերպարի տեսքով ։
Վլադիմիր Նաբոկովն իր այնպիսի ստեղծագործություններում, ինչպիսիք են «Շնորհ» և «Գունատ կրակ» գրքերը, օգտագործում է 8-ի խորհրդանշական կերպարը (մասնավորապես՝ Մյոբիուսի ժապավենի և անվերջության խորհրդանշանի տեսքով) հեծանիվների անիվների ձևերի և կիսամոռացված մարդկանց նկարագրություններում։ «Գունատ կրակ» պոեմում հիշատակվում է, օրինակ, «լեմնիսկատայի հրաշքը» ։
Կոդավորում
Յունիկոդում անվերջությունը նշանակվում է ∞ խորհրդանիշով (U+221E), LaTeX մակրոպակետում՝ որպես \infty (<tt>\infty</tt>), գոյություն ունեն նաև կոդավորման այլ տարբերակներ ։
Ծանոթագրություններ
Կատեգորիա:Մաթեմատիկական նշաններ
7 for 7
7 for 7, հարավկորեական բոյ բենդ GOT7-ի յոթերորդ մինի ալբոմը։ Այն թողարկվել է 2017 թվականի հոկտեմբերի 10-ին` JYP Entertainment լեյբլով և լխավոր «You Are» երգով :
Ծանոթագրություններ
Կատեգորիա:2017 ալբոմներ Կատեգորիա:Ալբոմներ այբբենական կարգով
Izumi Garden Tower
Izumi Garden Tower (泉ガーデンタワー), երկնաքեր՝ տեղակայված Ճապոնիայի Տոկիո քաղաքի Մինատո շրջանի Ռոպոնգի 1-6-1 թաղամասում։ Աշտարակում տեղակայված են բնակելի հարկաբաժիններ, հյուրանոց, ֆիտնես կենտրոն, օֆիսներ, խանութներ և ռեստորաններ։ Շինարարությունն ավարտելու պահին՝ 2002 թվականի հունիսի 30-ին, երկնաքերը Մինատո շրջանի ամենաբարձր շենքն էր, բայց արդեն 2003 թվականին իր բարձրությամբ զիջեց Roppongi Hills Mori Tower երկնաքերին։ Ստացավ շինարարության բնագավառի մրցանակ։ Izumi Garden Tower-ը կառուցվել է 1999 թվականի մարտի 16-ից մինչև 2002 թվականի հունիսի 30-ը, երկնաքերի բարձրությունը 216 մետր է, ունի 45 հարկ՝ գետնի վրա, և 2-ը՝ ստորգետնյա։ Այն ունի բացառիկ աստիճանակարգված ձև, ամբողջությամբ ապակեպատ վերելակ, որը գտնվում է շենքից դուրս։ Երկնաքերի ստորգետնյա հարկն անմիջականորեն կապված է Ռոպոնգի-Իտյոմո կայարանի, Նամբոկու մետրոյի գծի և Tokyo Metro-ի հետ։ Երնաքերի փոխարեն ենթադրվում էր ճապոնացի գրող Կաֆու Նագաիի տունը կառուցել, այդ իսկ պտաճառով երկնաքերի ներսում տեղադրեցին հուշատախտակ։
Արտաքին հղումներ
Կատեգորիա:Երկնաքերներ Կատեգորիա:Ճապոնիայի շենքեր և կառույցներ